नशीले पदार्थों सहित चार तस्कर गिरफ्तार
बठिंडा|जिला पुलिसने विभिन्न जगहों से चार नशा तस्करों को गिरफ्तार किया है। तलाशी दौरान आरोपियों के कब्जे से अवैध शराब, नशीला पाउडर लाहन भी बरामद की है। बस अड्डा चौकी पुलिस ने बस अड्डे के बैक साइड पर स्थित एक दुकान से लाली मंडल उर्फ कमलेश्वर निवासी हरपॅट्टी वनस्थली पूर्णिया, बिहार को गिरफ्तार कर उसके कब्जे से 6 बोतल अवैध देसी शराब बरामद की। उधर, सिटी रामपुरा पुलिस ने गांव महराज में छापेमारी कर बुटा सिंह निवासी पत्ती कर्मचंद महराज को काबू कर उसके पास से 50 लीटर लाहन बरामद की। सिटी रामपुरा पुलिस ने ही गुरविंदर सिंह निवासी कोठे महा सिंह महराज को 400 ग्राम नशीला पाउडर समेत गिरफ्तार कर लिया। सदर रामपुरा पुलिस ने बलवीर सिंह निवासी नत्त पत्ती रामपुरा को काबू कर साढ़े 9 बोतल देसी शराब बरामद की।
सट्टेबाज गिरफ्तार
बठिंडा| सीआईएस्टाफ की टीम ने बाबा दीप सिंह नगर में रेड कर सरेआम दड़ा सट्टा लगवा रहे एक व्यक्ति को गिरफ्तार किया है। थाना कैनाल कालोनी में पुलिस ने जुआ एक्ट के तहत मामला दर्ज कर बाद में उसे जमानत पर रिहा कर दिया। पुलिस ने दर्शन सिंह निवासी बलराज नगर को रंगे हाथों गिरफ्तार किया। उससे 510 रुपयों की नकदी भी बरामद हुई।
hin_Deva hin_Deva npi_Deva hin_Deva